Notitia werpitionis seu redditionis. Evidenter liquido patescit qualiter domnus Ado episcopus, una cum Johanne preposito et Aymino et Odone presbiteris et Bernardo, Rodulfo, Warino et reliquis canonicis, interpellavit quamdam feminam nomine Wandaltratem, cum infantibus suis Ingelerio videlicet, cum sororibus suis Gitsatberna, Sanguedis, quod injuste tenebant quamdam vineam Sancti Vincentii que est sita in pago Matisconense, in agro Viriacense, in villa Causel que est villa fratrum. Terminat a mane Ingelerio, a medio die et a sero terra Sancti Vincentii, a circio via publica. Infra has terminationes, predictam vineam requisivit domnus antistes et reliqui fratres, qui diu inter se requirentes non invenerunt juste aut recte tenere posse. Ideo ibi se retrodederunt et omnia vuerpiverunt, quod factum est his presentibus, Geroldus, Warnerius, Fredenus, Rotlannus, Leuterius. S. Adonis episcopi. Hactum est hoc regnante Lothario rege.